# ஹர்ச்சரன் சிங் (எழுத்தாளர்)

**ஹர்ச்சரன் சிங்** (ஆங்கிலம்: Harcharan Singh) (1914-2006) இவர் ஒரு பஞ்சாபி நாடக ஆசிரியரும் மற்றும் எழுத்தாளருமாவார். அவர் தனது வாழ்க்கையின் 69 ஆண்டுகளை பஞ்சாபி நாடக அரங்கிற்கு அர்ப்பணித்துள்ளார். அதில் அவர் 51 புத்தகங்களையும் எழுதியுள்ளார் மற்றும் உலகம் முழுவதும் ஏராளமான நாடகங்களை நடத்தியுள்ளார்.  

## வாழ்க்கை

சிங் 1914 ஆம் ஆண்டில் நங்கனா சாகிப்பிற்கு அருகிலுள்ள சக் # 576 என்ற இடத்தில் (இப்போது பாக்கித்தானில்) தந்தை கிர்பா சிங் மற்றும் தாய் இராக்கிக்கு பிறந்தார். அவர் ஜலந்தர் மாவட்டத்தில் உள்ள அவரது மூதாதையர் கிராமமான உரப்பருக்கு கல்விக்காக அனுப்பப்பட்டார். சக்தன்னா, அரசுப் பள்ளியிலிருந்து 8 ஆம் வகுப்பு தேர்ச்சி பெற்ற பிறகு பள்ளி, 10 ஆம் வகுப்பிற்காக ஜலந்தரின் கால்சா பள்ளிக்கு அனுப்பப்பட்டார். 1933 இல் அமிருதசரசு கால்சா கல்லூரியில் இளங்கலைப் பட்டம் பெற்றார். பின்னர் அவர் பஞ்சாபிலுள்ள லாகூரின் எஃப்.சி கல்லூரியிலிருந்து வரலாற்றில் முதுகலைப் பட்டத்தையும், பெற்றார். மேலும், 1943 இல் தில்லி பல்கலைக்கழகத்திலிருந்து "பஞ்சாபில் நாடக மரபுகள்" என்ற அவரது ஆய்வறிக்கைக்காக அவர் தனது பி.எச்.டி.யில் ஓரியண்டலிசம் மற்றும் ஓரியண்டல் வரலாற்றில் பட்டம் பெற்றார். "பஞ்சாபில் நாடக அரங்குகலின் மரபுகள்" என்ற அவரது ஆய்வறிக்கைகள் பஞ்சாப் மற்றும் இமயமலையின் பாரம்பரியத்தைப் பற்றியும், மௌரியர்களுக்கு முந்தைய இந்தோ-ஆரிய வம்சங்களுக்கு முக்கியத்துவம் பற்றியும் அளித்தது.  

1965 முதல் 1975 வரை 10 ஆண்டுகளாக பாட்டியாலாவிலுள்ள பஞ்சாபி பல்கலைக்கழகத்தின் பஞ்சாபி துறையின் தலைவராக இருந்தார். பஞ்சாப் சங்க நாடக அகாதமியில் தலைவர் பதவியை 1982 முதல் 1991 வரையிலும், மீண்டும் 1994 முதல் 1997 வரையிலும் வகித்தார். பின்னர் அவர் 1999 முதல் 2002 வரை சண்டிகரின் பஞ்சாப் கலைக் குழுவின் தலைவராக நியமிக்கப்பட்டார்.  

## எழுத்து

சிங் தனது முதல் நாடகமான *கம்லா குமாரி* என்பதை 1937 இல் எழுதினார். இது முதன்முதலில் அமிர்தசரசில் 1938 ஜனவரி 21 அன்று அரங்கேற்றப்பட்டது. அவர் 1939 இல் லாகூரில் பஞ்சாப் கலை நாடக அரங்கினை நிறுவினார். பஞ்சாபில் நாடக நடவடிக்கைகளை பிரபலப்படுத்தினார். 1939 ஆம் ஆண்டில் லாகூர், ஒய்.எம்.சி.ஏ அரங்கில் அரங்கேற்றப்பட்ட *அஞ்சோர்* என்ற தனது நாடகத்தில் பெண் வேடத்தில் நடிக்கத் துணிந்த தனது மனைவி தரம் கவுருடன் பஞ்சாபி நாடக அரங்குகளில் ஒரு போக்கைத் தொடங்கினார். இது பஞ்சாபி மேடையில் பெண்களுக்கு வழி வகுத்தது.  

## புத்தகங்கள்

சிங் பஞ்சாபியில் 51 புத்தகங்களை எழுதியுள்ளார். அவர் சீக்கிய வரலாற்று நாடகங்களின் அதிகாரமாக இருந்தார். *சாம்கௌர்* *தி* *கார்கி*, *புனியன் தா சான்*, *மித்தி துந்த்* *சக்* *சனன்* *கோவா*, *சபர்ணாமா*, *சர்கந்த் திடி காந்த்*, *இந்த் தி சதர்*, *ராணி சிந்தன்*, *காம கதா மாரு* மற்றும் *சுப் கர்மன் தே காப் கூன் நா தரோன்* ஆகியவை அவரது பிரபலமான வரலாற்று நாடகங்கள் ஆகும். *சம்கூர் தி கார்கிகுடா* இருந்தது நாடகம் முதல், 1966 டிசம்பரில் பம்பாயின் புகழ்பெற்ற சன்முகானந்தா அரங்கில் சிறீ குரு கோபிந்த் சிங்கின் பிறந்த நாள் கொண்டாட்டத்தின் போது சாம்கௌர் தி கார்கி என்ற நாடகம் முதன்முதலில் அரங்கேற்றப்பட்டது. கடந்த 38 ஆண்டுகளாக, வெவ்வேறு நாடகக் குழுக்கள் இந்த நாடகத்தை இந்தியாவிலும், வெளிநாட்டிலும் அரங்கேற்றி வருகிறது. அவரது ஆறு நாடகங்கள் இந்தி மொழியிலும், ஒன்று உருசிய மொழியிலும் மொழிபெயர்க்கப்பட்டுள்ளன.  

## விருதுகள் மற்றும் கௌரவங்கள்

அவரது புத்தகங்கள் சுமார் பன்னிரெண்டுக்கும் மேற்பட்ட விருதுகளை வென்றுள்ளது. *கல் அஜ் தே பாலாக்* (நேற்று, இன்று மற்றும் நாளை) நாடகத்திற்காக 1973 ஆம் ஆண்டில் அவருக்கு மதிப்புமிக்க சாகித்திய அகாதமி விருது வழங்கப்பட்டது. அவரை 1974 இல் பஞ்சாப் அரசு சிரோமணி சாகித்கர் என்ற பட்டம் வழங்கி கௌரவித்தது. . இந்த அலங்காரங்களைத் தவிர, பன்னிரெண்டுக்கும் மேற்பட்ட தேசிய மற்றும் சர்வதேச நிறுவனங்களால் அவர் கௌரவிக்கப்பட்டுள்ளார். *சர்பான்சுதானி குரு கோபிந்த் சிங்* என்ற திரைப்படம் அவரது புகழ்பெற்ற நாடகமான *சாம்கௌர் தி* *கர்கியை* அடிப்படையாகக் கொண்டது. அவரது வரலாற்று நாடகமான *இராணி சிந்தன்* 1981 ஆம் ஆண்டில் கனடா மற்றும் அமெரிக்காவின் 20 பெரிய நகரங்களில் பஞ்சாபி கலா கேந்திரா *சண்டிகரால்* நிகழ்த்தப்பட்டது.  

## பணிகள்

போல்சா சோ நிகால் (500 ஆண்டுகால சீக்கிய வரலாற்றில் உலகப் புகழ்பெற்ற பல்லூடக தளம் & ஒலி பனோரமா, கால்சா பிறந்த நாள் கொண்டாட்டங்களுக்காக சிறப்பாக தயாரிக்கப்பட்டது.) செர்-இ-பஞ்சாப் (40 இல் பல்லூடக தளம் & ஒலிபனோரமா) என்பதை எழுதினார். கால்சா ராஜ் மற்றும் குரு மேனியோ கிரந்த் ஆகியோரின் புகழ்பெற்ற ஆண்டுகள் ( குரு கிரந்த் சாகிப்பின் பிரகாசின்ன் 400 வது நூற்றாண்டுக்கு அர்ப்பணிக்கப்பட்ட மற்றொரு மிகப்பெரிய பல்லூடகத் தளம் மற்றும் ஒலி பனோரமா). இந்த நிகழ்ச்சிகள் பஞ்சாப் மற்றும் இந்தியாவின் 50 நகரங்களிலும், அமெரிக்கா, கனடா மற்றும் இங்கிலாந்தின் 54 முக்கிய நகரங்களிலும் 1999 முதல் காட்டப்பட்டுள்ளன.